b'\n_START_ARTICLE_\nOblast\n_START_PARAGRAPH_\nOblast (\xc3\xaen limbile rom\xc3\xa2n\xc4\x83: oblastie, ceh\xc4\x83: oblast, slovac\xc4\x83: oblas\xc5\xa5, rus\xc4\x83 \xc8\x99i ucrainean\xc4\x83: \xd0\xbe\xcc\x81\xd0\xb1\xd0\xbb\xd0\xb0\xd1\x81\xd1\x82\xd1\x8c, belarus\xc4\x83: \xd0\xb2\xd0\xbe\xcc\x81\xd0\xb1\xd0\xbb\xd0\xb0\xd1\x81\xd1\x8c\xd1\x86\xd1\x8c, bulgar\xc4\x83: \xd0\xbe\xcc\x81\xd0\xb1\xd0\xbb\xd0\xb0\xd1\x81\xd1\x82) se refer\xc4\x83 la o subdiviziune administrativ\xc4\x83 \xc3\xaen unele \xc8\x9b\xc4\x83ri. Traducerea cea mai apropiat\xc4\x83 de sensul slav ar fi regiune sau provincie._NEWLINE_\xc3\x8en contextul geografic al Europei R\xc4\x83s\xc4\x83ritene \xc8\x99i Federa\xc8\x9biei Ruse, oblastul este o entitate subna\xc8\x9bional\xc4\x83 din Bulgaria, Rusia, Ucraina \xc8\x99i defuncta Uniune Sovietic\xc4\x83. Denumirea oficial\xc4\x83 \xc3\xaen unele state succesoare ale URSS difer\xc4\x83, dar sunt folosite nume \xc3\xaenrudite cu cel rusesc, precum voblast \xc3\xaen cazul provinciilor Belarusului sau oblys (plural: oblystar) pentru Provinciile Kazahstanului.\n_START_SECTION_\nOblastele \xc3\xaen Bulgaria\n_START_PARAGRAPH_\nDin 1999. Bulgaria este \xc3\xaemp\xc4\x83r\xc8\x9bit\xc4\x83 \xc3\xaen 28 de oblasti, (regiuni). \xc3\x8enainte de acest\xc4\x83 dat\xc4\x83, \xc8\x9bara era \xc3\xaemp\xc4\x83r\xc8\x9bit\xc4\x83 \xc3\xaen 9 subunit\xc4\x83\xc8\x9bi mai mari, numite de asemenea oblast. Vezi \xc8\x99i Regiunile Bulgariei.\n_START_SECTION_\nAspecte politice al subdiviziunii \xc3\xaen oblaste\n_START_PARAGRAPH_\nOblastul este o entitate subna\xc8\x9bional\xc4\x83 tipic\xc4\x83 pentru un stat unitar puternic centralizat._NEWLINE_Guvernul Uniunii Sovietice nu a aplicat numai obiectivele socio-economice prin \xc3\xaemp\xc4\x83r\xc8\x9birea teritorial\xc4\x83 a oblasturilor, dar \xc8\x99i criterii politice specifice. Limitele administrative ale anumitor regiuni au fost schimbate pentru a \xc3\xaent\xc4\x83ri organiza\xc8\x9biile locale ale Partidului Comunist, pentru a asigura o administra\xc8\x9bie local\xc4\x83 favorabil\xc4\x83 unei mari unit\xc4\x83\xc8\x9bi industriale sau pentru a limita activismul etnic-na\xc8\x9bionalist, dar \xc8\x99i pentru influen\xc8\x9barea votului popular.\n_START_SECTION_\nTendin\xc8\x9bele recente \xc3\xaen chestiunea oblastelor\n_START_PARAGRAPH_\nPre\xc8\x99edintele Rusiei Putin a f\xc4\x83cut o reform\xc4\x83 drastic\xc4\x83 a statutului regiunilor. De\xc8\x99i \xc3\xaen mod oficial oblastele au r\xc4\x83mas pe al doilea nivel al subdiviziunilor administrative, ele sunt de facto incluse \xc3\xaen mai largele districte federale ale Rusiei (\xd1\x84\xd0\xb5\xd0\xb4\xd0\xb5\xd1\x80\xd0\xb0\xd0\xbb\xd1\x8c\xd0\xbd\xd1\x8b\xd0\xb5 \xd0\xbe\xd0\xba\xd1\x80\xd1\x83\xd0\xb3\xd0\xb0)._NEWLINE_At\xc3\xa2t \xc3\xaen Ucraina c\xc3\xa2t \xc8\x99i \xc3\xaen Rusia exist\xc4\x83 numeroase propuneri pentru unificarea regiunilor sau pentru schimbarea limitelor lor administrative, pentru a asigura o mai bun\xc4\x83 dezvoltare socio-politic\xc4\x83 \xc8\x99i economic\xc4\x83.'